《题李师儒上舍稽古堂》
宋代·曾丰

今人不足与之谋，心向三都以上游。
有集可明经子史，无秦那上夏商周。
心融口笑先儒泥，一万余言解三字。
粹精还我闻未闻，糟粕从渠味无味。
悬知书者古之余，稷契皋夔读何书。
犹期立脚群贤上，更请回头万物初。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。